Babelscape/SREDFM huggingface dataset:
Ανόρθωσις Κάτω Πολεμιδιών

Η Εθνική Ένωσις Νέων Ανόρθωσις Κάτω Πολεμιδιών (ή η Ανόρθωσις Κάτω Πολεμιδιών) είναι κυπριακή ποδοσφαιρική ομάδα από τα Κάτω Πολεμίδια της επαρχίας Λεμεσού. Η ομάδα έχει έξι συμμετοχές στο πρωτάθλημα Δ΄ κατηγορίας.
Νίκος Γεωργιάδης

Ο Νίκος Γεωργιάδης (Αθήνα 14 Σεπτεμβρίου 1923 – Λονδίνο 10 Μαρτίου 2001) ήταν διεθνούς φήμης Έλληνας σκηνογράφος, ενδυματολόγος και ζωγράφος. Ασχολήθηκε κατά κύριο λόγο με παραστάσεις κλασικού χορού και έντυσε μερικά από τα ιερά τέρατα του μπαλέτου όπως τον Ρούντολφ Νουρέγιεφ, τη Λυν Σέιμουρ και τη Μαργκότ Φοντέιν. Υπήρξε μέλος της Ακαδημίας Αθηνών.
Κόρνος FC 2013

Ο Κόρνος FC 2013 είναι μια κυπριακή ποδοσφαιρική ομάδα με έδρα τον Κόρνο της επαρχίας Λάρνακας.
Δημοτικό Γήπεδο Νίκαιας

Το Δημοτικό Γήπεδο Νίκαιας ή απλά Γήπεδο Νίκαιας είναι ποδοσφαιρικό γήπεδο στη Νίκαια και συνορεύει με τον Κορυδαλλό. Λόγω της γειτνίασης του γηπέδου με τον Κορυδαλλό, είναι γνωστό από το παρελθόν και με την ανεπίσημη ονομασία «γήπεδο Νίκαιας-Κορυδαλλού» που προσδιορίζει την τοποθεσία του. Ανήκει στη δικαιοδοσία του Δήμου Νίκαιας και νυν Καλλικρατικού Δήμου Νίκαιας - Αγ. Ιωάννη Ρέντη, η ανέγερσή του χρονολογείται το 1939 και η χωρητικότητά του είναι 4.361 θέσεων. 

Αξιοσημείωτο είναι πως αποτελεί ένα από τα παλαιότερα γήπεδα σε ολόκληρη την ελληνική επικράτεια, που λειτουργούν έως και σήμερα. Αποτελεί την μόνιμη έδρα της Προοδευτικής και για αυτόν τον λόγο είναι επίσης γνωστό, με την ονομασία «γήπεδο Προοδευτικής». Εκτός από έδρα της Προοδευτικής, από το παρελθόν εδρεύουν και άλλα ποδοσφαιρικά σωματεία του Πειραιά εξυπηρετώντας τους αγώνες των πρωταθλημάτων της Ε.Π.Σ. Πειραιά. Υψηλότερη προσέλευση θεατών βάσει εισιτηρίων, είναι 6.200 εισιτήρια το 1972 (23/4/1972), σε αγώνα Προοδευτική - Ατρόμητος Αθηνών 1-0 για την Β' Εθνική κατηγορία.

Εκτός από το ποδόσφαιρο στο γήπεδο φιλοξενείται επίσης το άθλημα του ράγκμπι και διεξάγονται αγώνες ράγκμπι λιγκ, 1 εκ των 2 μορφών του αθλήματος, των επίσημων πρωταθλημάτων της Ελληνικής Ομοσπονδίας Ράγκμπυ Λιγκ. Αποτελεί έδρα του γειτονικού και ιστορικού σωματείου ράγκμπι λιγκ της περιοχής, Α.Ο. Προμηθέας Νίκαιας-Ρέντη-Κορυδαλλού Αττικής.
Γήπεδο Απόλλωνα Καλαμαριάς

Το Γήπεδο Απόλλωνα Καλαμαριάς είναι στάδιο πολλαπλών χρήσεων στην Καλαμαριά της Θεσσαλονίκης.

Χρησιμοποιείται κυρίως για τέλεση ποδοσφαιρικών αγώνων και είναι έδρα του Απόλλωνα Καλαμαριάς, στον οποίο και ανήκει

Το στάδιο κατασκευάστηκε το 1973, ενώ πραγματοποιήθηκαν εργασίες ανακαίνισης το 2003, πριν από τους Ολυμπιακούς Αγώνες 2004, μιας και το στάδιο ήταν ένα από τα επίσημα προπονητήρια της ποδοσφαιρικής διοργάνωσης.

Η χωρητικότητα του σταδίου είναι 6.500 θέσεις, και το ρεκόρ προσέλευσης σε αυτό είναι 8.375 θεατές σε αγώνα του Απόλλωνα με τον Παναθηναϊκό στις 7 Οκτωβρίου 1973.
Ζντένεκ Σβέρακ

Ο Ζντένεκ Σβέρακ (τσεχικά: "Zdeněk Svěrák", Πράγα 28 Μαρτίου 1936) είναι Τσέχος ηθοποιός, κωμικός και σεναριογράφος. Αποτελεί μία από τις γνωστότερες προσωπικότητες της Τσεχίας, στον χώρο της ψυχαγωγίας. Είναι πατέρας του γνωστού Τσέχου σκηνοθέτη, Γιαν Σβέρακ.
Ίδρυμα Νέλσον Μαντέλα

Το Ίδρυμα Νέλσον Μαντέλα είναι ένας μη κερδοσκοπικός οργανισμός που έχει έδρα στο Γιοχάνεσμπουργκ και ιδρύθηκε το 1999 από το Νέλσον Μαντέλα προκειμένου να προωθήσει το όραμά του για ελευθερία και ισότητα. Πρόεδρος του είναι ο Njabulo Ndebele από το Πανεπιστήμιο του Κέιπ Τάουν.
Διάκος Μανουσάκης

Ο Διάκος Μανουσάκης (1922-1999) γεννήθηκε στη Χάλκη του Νομού Δωδεκανήσου στις 5 Ιουλίου 1922. Οδοντίατρος στο επάγγελμα, αποφοίτησε από την Οδοντιατρική Σχολή του Πανεπιστημίου Αθηνών. Ήταν παντρεμένος με την Μαρία Γεωργιάδου με την απέκτησε δύο κόρες και ένα γιο. 

Πολιτεύθηκε για πρώτη φορά στις εκλογές του 20ης Νοεμβρίου 1977 με την Εθνική Παράταξη των Σ.Στεφανόπουλου- Σ.Θεοτόκη στο Νομό Πέλλας, όπου παρότι ανακηρύχθηκε πρώτος σε σταυρούς (2.500),από όλους τους υποψηφίους του κόμματος δεν εξελέγη βουλευτής. Τον Σεπτέμβριο του 1981 προσχώρησε στη Ν.Δ. και συμπεριελήφθη στις εκλογικές λίστες. Εξελέγη δεύτερος σε σταυρούς βουλευτής (8.371) στις εκλογές της 18ης Οκτωβρίου. Στις εκλογές της 2ας Ιουνίου 1985 επανεξελέγη βουλευτής ως δεύτερος στην λίστα των υποψηφίων. 

Στις 6 Σεπτεμβρίου 1985, μετά την ρήξη του κοινοβουλευτικού εκπροσώπου Κωστή Στεφανόπουλου με τον επανεκλεγέντα αρχηγό της Ν.Δ. Κωνσταντίνο Μητσοτάκη, ακολούθησε τον μετέπειτα πρόεδρο της Δημοκρατίας μαζί με άλλους 8 βουλευτές στην αποχώρηση από το κόμμα και στην ίδρυση της Δημοκρατικής Ανανέωσης (ΔΗΑΝΑ). Μετά την διάλυση της ΔΗΑΝΑ τον Ιούνιο του 1994, αφού δεν κατάφερε να ξεπεράσει το όριο του 3%,στις ευρωεκλογές , επέστρεψε στην Ν.Δ. μετά από πρόσκληση του τότε πρόεδρου Μιλτιάδη Έβερτ,τον Ιανουάριο του 1996, και συμμετείχε στο Δ΄συνέδριο του κόμματος στις 21-23 Μαρτίου 1997. 

Απεβίωσε μετά από σύντομη ασθένεια στο νοσοκομείο ΑΧΕΠΑ της Θεσσαλονίκης, στις 8 Αυγούστου 1999.
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες οδοντίατροι
Πέτερ Σνάιερς

"Να μη συγχέεται με τον Πίτερ Σνάιερς (Pieter Snayers)"

Ο Πέτερ Σνάιερς (φλαμανδικά: Pieter Snyers και Peter Snijers, το μικρό όνομα αναγράφεται επίσης και ως Pieter ή και Peeter, με προσωνύμιο "De Heilige", Ο Ιερός, 30 Μαρτίου 1681 - 4 Μαΐου 1752) ήταν Φλαμανδός ζωγράφος, συλλέκτης έργων τέχνης, σχεδιαστής και χαράκτης, ο οποίος εργάστηκε πάνω σε πολλά είδη ζωγραφικής.
Ζακ ντε λ'Ανζ

Ο Ζακ ντε λ'Ανζ (Jacques de l'Ange ή Μονογραμμιστής JAD, ενεργός κατά την περίοδο 1630 - 1650) ήταν Φλαμανδός ζωγράφος και σχεδιαστής γνωστός για τις ρωπογραφίες και τους πίνακες με ιστορικά θέματα, τα οποία φιλοτεχνούσε μιμούμενος το ύφος του Καραβάτζιο. Ο καλλιτέχνης ανακαλύφθηκε εκ νέου στα μέσα της δεκαετίας του 1990, καθώς τα έργα του ως τότε αποδίδονταν σε άλλους καραβατζιστές καλλιτέχνες του Βορρά, και ιδιαίτερα στους Καραβατζιστές της Ουτρέχτης.
Χρήστος Σγουρίτσας

Ο Χρήστος Σγουρίτσας (1895 - 1966) ήταν Έλληνας συνταγματολόγος και πανεπιστημιακός. Υπηρέτησε ως υπηρεσιακός υπουργός.
Αποξυόμενος της Κροατίας

Ο Αποξυόμενος της Κροατίας (στα κροατικά: Hrvatski Apoksiomen) είναι αρχαιοελληνικό χάλκινο άγαλμα, που βρέθηκε στο βυθό της θάλασσας, κοντά στο νησί Vele Orjule, στην Κροατία. Χρονολογείται τον δεύτερο ή τον πρώτο αιώνα π.Χ. και αναπαριστά έναν αθλητή που καθαρίζει με ένα εργαλείο, την στλεγγίδα, το δέρμα του από τη σκόνη, το λάδι και τον ιδρώτα, μετά από κάποιον αγώνα.

Το 2007 τιμήθηκε με το βραβείο της Ευρωπαϊκής Ένωσης για την Πολιτιστική κληρονομιά, Europa Nostra.
Γήπεδο Μακεδονικού

Το Γήπεδο Μακεδονικού είναι ποδοσφαιρικό γήπεδο στην Πολίχνη της Θεσσαλονίκης. Χτίστηκε το 1967 και αποτελεί έδρα της ομάδας του Μακεδονικού.

Το γήπεδο χρησιμοποιήθηκε επίσης από τον Ηρακλή Θεσσαλονίκης σε δύο περιπτώσεις, όταν στο Καυτανζόγλειο Στάδιο πραγματοποιούνταν εργασίες ανακαίνισης για τους Ολυμπιακούς Αγώνες του 2004. Για αυτό το λόγο, κατά το έτος 2002, το γήπεδο αναβαθμίστηκε σε πρότυπα Α' Εθνικής. Η χωρητικότητα του γηπέδου ανέρχεται σε 8.100 καθήμενους θεατές.

Στις 5 Ιουνίου 1983, σημειώθηκε το ρεκόρ προσέλευσης θεατών στο γήπεδο, με 9.422 θεατές να παρακολουθούν έναν αγώνα μεταξύ Μακεδονικού και Ολυμπιακού Πειραιώς.

Στο χώρο έχουν διεξαχθεί επίσης συναυλίες από τους Ska-P, Scorpions και άλλους.
Κάστρο του Τούμπεα

Το Κάστρο του Τούμπεα () είναι κάστρο ευρισκόμενο επί του λόφου Τούμπεα, στο κεντρικό τμήμα του Τάλιν, πρωτεύουσας της Εσθονίας. Το κάστρο, παλαιά οχυρή θέση, η οποία ευρισκόταν σε χρήση από, τουλάχιστον, τον 9ο αιώνα, φιλοξενεί σήμερα το Κοινοβούλιο της Εσθονίας.
Ευρωπαϊκές Ολυμπιακές Επιτροπές

Οι Ευρωπαϊκές Ολυμπιακές Επιτροπές (αγγλικά: "European Olympic Committees", EOC) είναι ένας οργανισμός που εδρεύει στη Ρώμη της Ιταλίας. Η EOC απαρτίζεται από 50 ευρωπαϊκές Eθνικές Ολυμπιακές Επιτροπές μέλη.
Ζακ ντ'Αρτουά

Ο Ζακ ντ'Αρτουά (Jacques d'Arthois, 12 Οκτωβρίου 1613 (βάπτιση) - Μάιος 1686) ήταν Φλαμανδός ζωγράφος του μπαρόκ που ειδικευόταν στην τοπιογραφία.
LEN

Η Ευρωπαϊκή Ομοσπονδία Κολύμβησης (γαλλικά: "Ligue Européenne de Natation", LEN) είναι ο αρμόδιος οργανισμός για τα αθλήματα του υγρού στίβου στην Ευρώπη. Συνεργάζεται με τη Διεθνή Ομοσπονδία Κολύμβησης ως υπειρωτική ομοσπονδία. Ιδρύθηκε επίσημα το 1927 στην Μπολόνια της Ιταλίας, ενώ από το 2015 έχει την έδρα της στη Νιόν της Ελβετίας.

Η LEN απαρτίζεται από τις 52 εθνικές ομοσπονδίες κολύμβησης της Ευρώπης, ενώ και περιλαμβάνει το Ισραήλ, που για αθλητικούς σκοπούς ομαδοποιείται με την Ευρώπη. LEN εποπτεύεται από ένα εκλεγμένο Προεδρείο (Bureau) το οποίο αποτελείται από μέλη που εκπροσωπούν 17 διαφορετικές ομοσπονδίες. Η LEN είναι υπεύθυμη για τον υγρό στίβο στην Ευρώπη, ο οποίος αποτελείται από τα ακόλουθα πέντε αθλήματα, καταδύσεις, κολύμβηση, κολύμβηση ανοιχτής θάλασσας, συγχρονισμένη κολύμβηση και υδατοσφαίριση.
Ραλφ Μπέτζα

Ο Ραλφ Μπέτζα ("Ralph Betza", γεν. 1945, ΗΠΑ) είναι διεθνής μαιτρ στο σκάκι και εφευρέτης πολλών παραλλαγών του παιχνιδιού, όπως το Σκάκι με διαφορετικούς στρατούς ("Chess with different armies", ή "Equal Armies"), που είναι γνωστό και με το όνομά του ως Σκάκι του Μπέτζα ("Betza's Chess").
Δημοτικό Στάδιο Έδεσσας

Το Δημοτικό Στάδιο Έδεσσας είναι αθλητική εγκατάσταση πολλαπλών χρήσεων στην Έδεσσα. Η κύρια κερκίδα του σταδίου έχει χωρητικότητα 4.000 θέσεων, αλλά όταν η ομάδα του Εδεσσαϊκού έπαιζε στην Α' Εθνική Κατηγορία ποδοσφαίρου το γήπεδο φιλοξενούσε έως και 10.000 θεατές. 

Στο στάδιο γίνονται επίσης αγώνες στίβου, μιας και αυτό έχει τις κατάλληλες υποδομές. Επιπλέον, στον χώρο βρίσκεται το παλαιό γήπεδο καλαθοσφαίρισης της Έδεσσας και το δημοτικό γυμναστήριο, καθώς και ένας μικρός χώρος καλυμμένος με γρασίδι, στο πίσω μέρος της αχρησιμοποίητης κερκίδας. Το στάδιο βρίσκεται στο κέντρο της πόλης.

Το στάδιο από τις 19 Μαΐου 2012 έχει πάρει το όνομα του πρώην ποδοσφαιριστή του ΠΑΟΚ, Χριστόφορου (Φόρη) Γεντζή, ο οποίος καταγόταν από την Έδεσσα.
Δημοτικό Γήπεδο Περιβολίων

Το Δημοτικό Γήπεδο Περιβολίων είναι αθλητική εγκατάσταση πολλαπλών χρήσεων στα Περιβόλια Κυδωνίας Χανίων .

Από τη περίοδο 2012 - 2013, αγωνίζεται σε αυτό η ομάδα του Α.Ο Πλατανιά, η οποία συμμετέχει στην Α΄ Εθνική Κατηγορία "Superleague". Το καλοκαίρι του 2012, σε χρόνο ρεκόρ πραγματοποιήθηκαν έργα επέκτασης και εκσυγχρονισμού των υποδομών, ούτως ώστε αυτές να φτάσουν στο επίπεδο που θέτουν η διοργανώτρια του πρωταθλήματος και η NOVA.

Έκτοτε, ο συγκεκριμένος αθλητικός χώρος, μετετράπη σε ένα μοντέρνο ποδοσφαιρικό γήπεδο, με δύο κερκίδες (μία εξ αυτών με στέγαστρο), δημοσιογραφικά θεωρεία, ολοκαίνουρια αποδυτήρια για τους αθλητές και τους διαιτητές (οι γυναίκες βοηθοί έχουν ξεχωριστά αποδυτήρια), ιατρείο, γυμναστήριο, άνετο χώρο για τον παρατηρητή αγώνα, αίθουσα τύπου, και άλλες εγκαταστάσεις.

Το γήπεδο, το οποίο χτίστηκε το 1959, έχει χωρητικότητα 4.000 θεατών, και είναι επίσης έδρα της ομάδας του Α.Ο.Χ Κισσαμικός.
Ημέρα Αμφιθαλών Αδελφιών

μικρογραφία | Αμφιθαλή αδέλφια
Ημέρα Αμφιθαλών Αδελφιών (National Siblings Day ή National Sibling Day) 

"Αμφιθαλής είναι αυτός - αυτή που κατάγεται από τον ίδιο πατέρα και την ίδια μητέρα."

Η ημέρα αυτή έχει αναγνωριστεί εορτάζεται στης 10 Απριλίου σε κάποιες πολιτείες των Η.Π.Α. , τιμώντας έτσι την αδελφική - οικογενειακή σχέση και δεσμούς ζωής που συνήθως διαρκούν από την γέννηση μέχρι το θάνατο.
Ίσως είναι η μεγαλύτερη σχέση ζωής ενός ατόμου που είθισται να κρατάει πολύ περισσότερο από ό,τι η σχέση της μητέρας και του πατέρα.
Σε αντίθεση με την Ημέρα της Μητέρας και την Γιορτή του Πατέρα, η ημέρα αυτή δεν έχει αναγνωριστεί επίσημα κάτι που το Ίδρυμα των Αμφιθαλών Αδελφιών (Siblings Day Foundation) προσπαθεί να αλλάξει και να την επισημοποίηση. 
Από το 1998 μέχρι τώρα 49 πολιτείες εκ των 50  έχουν αναγνωρίσει και γιορτάζουν επίσημα την ήμερα αυτή. 

Αν και ξεκίνησε από την Αμερικάνικη Ήπειρο έχει επεκταθεί παγκοσμίως και γιορτάζεται στην Ινδία και την Αυστραλία .
Λανς Στρολ

Ο Λανς Στρολ ("Lance Stroll", 29 Οκτωβρίου 1998) είναι Καναδός οδηγός αγώνων.
Σιλβάνα Μάνγκανο

Η Σιλβάνα Μάνγκανο ("Silvana Mangano", 23 Απριλίου 1930 - 16 Δεκεμβρίου 1989) ήταν Ιταλίδα ηθοποιός.

Έγινε γνωστή μέσα από τη συμμετοχή της στις ταινίες των: Λουκίνο Βισκόντι, Πιερ Πάολο Παζολίνι, Βιττόριο ντε Σίκα, Ντέιβιντ Λιντς και Νικήτα Μιχαλκόφ. Είχε κερδίσει τρία βραβεία David di Donatello και τρία Nastro d'Argento.

Ήταν παντρεμένη με τον παραγωγό Ντίνο ντε Λαουρέντις και είχαν τέσσερα παιδιά. Απεβίωσε το 1989 στη Μαδρίτη από καρκίνο του πνεύμονα.
Αριστοτέλης Αναγνωστόπουλος

Ο Αριστοτέλης Αναγνωστόπουλος (1857 - ;) ήταν αξιωματικός του στρατού και πολιτικός.
Fraport

Η Fraport Aktiengesellschaft ή απλούστερα Fraport AG είναι ανώνυμη εταιρεία που δραστηριοποιείται στα εναέρια μέσα μεταφοράς και εδρεύει στη Φραγκφούρτη της Γερμανίας. Ιδρύθηκε το 1924 με την ονομασία "Südwestdeutsche Luftverkehrs AG", ωστόσο είναι γνωστή παγκοσμίως ως "Fraport" από το 2001. Έχει υπό την κατοχή της το Διεθνές Αεροδρόμιο Φραγκφούρτης γι' αυτό φέρει και την ονομασία "Fraport & Frankfurt Airport". 

Σε πολλά αεροδρόμια της Ευρώπης αλλά και της Ασίας (όπως η Κίνα) κατέχει κάποιο ποσοστό μετοχών ή ακόμη και το 100%.

Η Fraport δραστηριοποιείται στην Ελλάδα από το 2015, όταν ιδρύθηκε η Fraport Greece, σε συνεργασία με τον Όμιλο Κοπελούζου. Τα κεντρικά γραφεία βρίσκονται στην Αθήνα και απασχολεί 100 άτομα. Μετά από διαγωνισμό απέκτησε από το Δημόσιο την διαχείρηση 14 αεροδρομίων για τα επόμενα 40 έτη. Από τις αρχές του 2017 ανέλαβε την λειτουργία των αεροδρομίων.
Γεώργιος Φ. Ανδρεάδης

Ο Γεώργιος Φ. Ανδρεάδης (1878 - 1945) ήταν Έλληνας εφοπλιστής και πολιτικός.
Έλεν Χαλ Γιάκομπς

Η Έλεν Χαλ Γιάκομπς ("αγγλικά : Helen Hull Jacobs") (Γκλόμπε, Αριζόνα 6 Αυγούστου 1908 - Ίστ Χάμπτον, Νέα Υόρκη 2 Ιουνίου 1997) ήταν από τις κορυφαίες αμερικανίδες αθλήτριες της αντισφαίρισης με 9 κατακτήσεις τουρνουά Γκράν Σλαμ και νούμερο ένα στον κόσμο.
Κινέζοι Χαν

Οι Κινέζοι Χαν (Κινέζικα: , πινγίν: "Hànrén", κυριολεκτικά "Χαν", ή , Hànzú, κυριολεκτικά "εθνότητα Χαν" ή "εθνική ομάδα Χαν") ή απλώς Χαν, είναι ανατολική ασιατική εθνοτική ομάδα και έθνος και η κυρίαρχη εθνότητα της Κίνας, αποτελώντας το 92% του συνολικού πληθυσμού της χώρας. Αποτελούν επίσης την κυρίαρχη εθνότητα της Ταϊβάν (95% του πληθυσμού), και της Σιγκαπούρης (76% του πληθυσμού). Επίσης, αποτελούν το 23% του πληθυσμού της Μαλαισίας, και περίπου το 18% του παγκόσμιου πληθυσμού. Οι Κινέζοι Χαν είναι η μεγαλύτερη εθνότητα στον κόσμο με πάνω από 1,3 δις μέλη. Στο Χονγκ Κονγκ και το Μακάου, δύο ειδικές διοικητικές περιοχές της Κίνας, η συντριπτική πλειοψηφία των κατοίκων είναι Κινέζοι αλλά δεν υπάρχουν συγκεκριμένα στοιχεία για τους Χαν.

Το όνομα Χαν προέρχεται από τη δυναστεία Χαν της Κίνας, που διαδέχθηκε τη σημαντική αλλά μικρής διάρκειας δυναστεία Τσιν. Η περίοδος της δυναστείας Χαν θεωρείται ως η πρώτη "Χρυσή Εποχή" της περιόδου της Αυτοκρατορικής Κίνας, λόγω της προβολής ισχύος και επιρροής της σε ένα μεγάλο τμήμα της Ασίας. Ως αποτέλεσμα της δόξας της δυναστείας τόσο στο εσωτερικό της χώρας όσο και στα εξωτερικά ζητήματα, πολλοί Κινέζοι ξεκίνησαν να προσδιορίζουν τους εαυτούς τους ως Χαν, μια ονομασία που συνεχίζεται έως σήμερα. Παρομοίως, η κινεζική γλώσσα από τότε έφτασε να ονομάζεται γλώσσα Χαν.

Ο ιδρυτής της δυναστείας Χαν, αυτοκράτορας Λιόου Μπανγκ, αρχικώς είχε αναγνωριστεί ως βασιλιάς της περιοχής Χαντζόνγκ μετά την ανατροπή της δυναστείας Τσιν, ένας τίτλος που αργότερα συντμήθηκε στο "Ο Βασιλιάς των Χαν". Το όνομα Χαντζόνγκ με τη σειρά του προήρχετο από τον ποταμό Χαν, που ρέει ανάμεσα στις πεδιάδες της περιοχής. Ο ποταμός Χαν με τη σειρά του όφειλε το όνομά του σε εκφράσεις όπως Τιενχάν (δηλ. "ο Ουράνιος Ποταμός"), Γινχάν (δηλ. "ο Ασημένιος Ποταμός"), Σινγκχάν (δηλ. "Ο Ποταμός Αστέρι") ή Γιουνχάν (δηλ. "Ο Ποταμός Σύννεφο"), όλες τους παλαές κινεζικές ποιητικές ονομασίες για τον Γαλαξία μας.

Πριν από την περίοδο της δυναστείας Χαν, οι αρχαίοι Κινέζοι λόγιοι χρησιμοποιούσαν στα κείμενά τους τον όρο Χουασιά, ήτοι οι "Μεγαλοπρεπείς Σια", προκειμένου να περιγράψουν την κυρίως Κίνα ως μια περιοχή θαυμαστής ευημερίας και πολιτισμού, ενώ οι απλοί Κινέζοι αναφέροντο ως "Χουά" ή "Σια" (μονοσύλλαβη λέξη η Σια). Οι παραπάνω όροι συνέβαλαν στην ανάπτυξη του όρου Χουαρέν (δηλ. "οι άνθρωποι Χουά"), ενός όρου που χρησιμοποιείται συχνά σήμερα από τους Κινέζους εκτός της χώρας για να προσδιορίσουν την εθνική τους ταυτότητα-προέλευση, καθώς και στην ανάπτυξη ενός φιλολογικού ονόματος για την Κίνα, του ονόματος Τζονγκχουά (δηλ. "οι κεντρικοί Χουά").
Παναγιώτης Αυγουστίδης

Ο Παναγιώτης Αυγουστίδης (1873 ή 1896 - 1948) του Η., ήταν Έλληνας πολιτικός και έμπορος. Υπηρέτησε ως βουλευτής Θεσσαλονίκης από το 1927 ως το 1928 και ως γερουσιαστής από το 1929 ως το 1935.
Σταμάτιος Βακράτσας

Ο Σταμάτιος Βακράτσας (1869 - ;) ήταν Έλληνας πολιτικός, ιατρός και λόγιος.
Τζέιμς Τίτλερ

Ο Τζέιμς Τίτλερ (, 17 Δεκεμβρίου 1745 στο Φερν, Άνγκους (Σκωτία) – 11 Ιανουαρίου 1804 στο Σάλεμ, Μασαχουσέτη (ΗΠΑ) ήταν Σκωτσέζος φαρμακοποιός και συντάκτης της δεύτερης έκδοσης της "Encyclopædia Britannica". Ο Τίτλερ έγινε το πρώτο άτομο που πέταξε με αερόστατο θερμού αέρα στην Βρετανία (1784).

Ορισμένοι ιστοριογράφοι έγραψαν για αυτόν:
Γεώργιος Βηλαράς

Ο Γεώργιος Βηλαράς (1883 - 5 Απριλίου 1967) ήταν Έλληνας πολιτικός και ιατρός.
Δονάτος Δημουλίτσας

Ο Δονάτος Δημουλίτσας (1862 - 1937) ήταν Έλληνας βιομήχανος και πολιτικός.
Λεωνίδας Βογιατζίδης

Ο Λεωνίδας Βογιατζίδης (1881 - 4 Νοεμβρίου 1934) ήταν Έλληνας εφοπλιστής και πολιτικός.
Σκάμανδρος ο Αλεξανδρινός

Ο Σκάμανδρος ο Αλεξανδρινός (1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια της Τρωάδας, ο οποίος υπήρξε νικητής στο αγώνισμα του σταδίου κατά τους 186ους (36 π.Χ.) ολυμπιακούς αγώνες της αρχαιότητας.
Απολλόδωρος ο Σάμιος

Ο Απολλόδωρος ο Σάμιος (γιος του Μνασέα, 2ος αιώνας π.Χ.) ήταν αρχαίος Έλληνας αθλητής με καταγωγή από τη Σάμο, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 157ους ολυμπιακούς αγώνες της αρχαιότητας (152 π.Χ.).
Διονυσόδωρος ο Ταραντίνος

Ο Διονυσόδωρος ο Ταραντίνος (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Τάραντα της Μεγάλης Ελλάδας ο οποίος στέφθηκε νικητής στο αγώνισμα του σταδίου κατά τους 100ους (380 π.Χ.) ολυμπιακούς αγώνες της αρχαιότητας.
Ξενοκλής ο Αρκάς

Ο Ξενοκλής ο Αρκάς (γιος του Ευθύφρονα, 4ος αιώνας π.Χ.) ήταν αρχαίος Έλληνας ολυμπιονίκης από το Μαίναλο της Αρκαδίας, ο οποίος στέφθηκε νικητής στο άθλημα της πάλης παίδων στους 102ους (372 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία αναφέρεται από τον Παυσανία πως ήταν έργο του γλύπτη Πολύκλειτου του Νεότερου.
Μυστικός Αρμενικός Στρατός για την απελευθέρωση της Αρμενίας

Ο Μυστικός Αρμενικός Στρατός για την απελευθέρωση της Αρμενίας (ASALA) (, "Hayasdani Azadakrut'ean Hay Kaghtni Panag, HAHKP") ήταν Αρμενική μαχητική οργάνωση που λειτουργούσε από το 1975 μέχρι τις αρχές της δεκαετίας του 1990. Είχε χαρακτηριστεί ως τρομοκρατική οργάνωση από ορισμένες πηγές, και ως ανταρτών και ένοπλη οργάνωση από άλλες. Ο ASALA έχει αναφερθεί ως τρομοκρατική οργάνωση από τις Ηνωμένες Πολιτείες στη δεκαετία του 1980. Οι επιθέσεις και δολοφονίες του ASALA είχαν ως αποτέλεσμα το θάνατο 46 ανθρώπων και 299 τραυματίες.

Η δεδηλωμένη πρόθεση του ASALA ήταν "να αναγκάσει την τουρκική κυβέρνηση να αναγνωρίσει δημοσίως την ευθύνη της για τη γενοκτονία των Αρμενίων το 1915, να πληρώσει αποζημιώσεις, και να παραχωρήσει έδαφος για μια αρμενική πατρίδα." Ο κύριος στόχος του ASALA ήταν να αποκαταστήσει το μεγαλύτερο μέρος απο την ιστορική Αρμενία, που περιελάμβανε την ανατολική Τουρκία αλλά όχι και τη Σοβιετική Αρμενία. Το έδαφος που θα είχε παραχωρηθεί θα ήταν τον μεγαλύτερο κομμάτι απο την περιοχή που υποσχέθηκε στους Αρμένιους στην μη επικυρωμένη Συνθήκη των Σεβρών το 1920 από τον πρόεδρο των ΗΠΑ Γούντροου Ουίλσον.

Η ομάδα έλαβε σημαντική μυστική υποστήριξη από κάποιους Αρμένιους στην Ευρώπη,τον Λίβανο και στις Ηνωμένες Πολιτείες. Υποφέροντας από εσωτερικά σχίσματα, η ομάδα ήταν σχετικά ανενεργή στη δεκαετία του 1990, αν και το 1991 ανέλαβε την ευθύνη για μια αποτυχημένη επίθεση στον Τούρκο πρέσβη στην Ουγγαρία. Από τότε, η οργάνωση δεν έχει συμμετάσχει σε άλλη μαχητική δραστηριότητα.
Απολλώνιος ο Επιδαύριος

Ο Απολλώνιος ο Επιδαύριος (1ος αιώνας μ.Χ.), ήταν αρχαίος Έλληνας αθλητής με καταγωγή από την Επίδαυρο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 203ους (33 μ.Χ.) ολυμπιακούς αγώνες της αρχαιότητας.
Απολλώνιος του Αρχέστρατου

Ο Απολλώνιος του Αρχέστρατου (1ος αιώνας μ.Χ.), γνωστός και ως "Φιλοκαῖσαρ", ήταν αρχαίος Έλληνας ολυμπιονίκης από άγνωστη πόλη και σε άγνωστο αγώνισμα ή αγωνίσματα. Εκτός από το όνομα του πατέρα του και τον προσδιορισμό του, είναι γνωστό πως στέφθηκε 3 φορές ολυμπιονίκης κατά τους 204ους (37 μ.Χ.), 205ους (41 μ.Χ.) και 206ους (45 μ.Χ.) και υπήρξε επίσης περιοδονίκης με παράλληλες νίκες στα Πύθια, Νέμεα, και Ίσθμια. Οι διαθέσιμες πληροφορίες για τον Απολλώνιο προέρχονται από επιγραφικά στοιχεία.
Αυτονομία του Αλάς

Η Αυτονομία του Αλάς (καζακικά: Алаш аутономиясы, στο λατινικό αλφάβητο: "Alaş awtonomïyası", ρωσικά: Алашская автономия, στο λατινικό αλφάβητο: "Alašskaya avtonomiya") ήταν Καζακικό κράτος που υπήρξε από τις 13 Δεκεμβρίου 1917 έως τις 26 Αυγούστου 1920. Καταλάμβανε το έδαφος της σημερινής Δημοκρατίας του Καζακστάν. Η πρωτεύουσα ήταν το Σεμέι, τότε γνωστό ως "Αλάς-καλά". 

Ο Βασίλε Μπαλαμπάνοφ διορίστηκε κυβερνήτης και διαχειριστής του Καζακστάν (τότε γνωστό ως Ρωσικό Τουρκεστάν) το 1905 και έμεινε στην θέση αυτή μέχρι το 1920. Έφυγε από τον Ρωσικό Κόκκινο Στρατό, πηγαίνοντας στην Κίνα. Εκείνη την εποχή, η Κίνα τον θεωρούσε ως τον νόμιμο κυβερνήτη του Καζακστάν. 

Η Αυτονομία του Αλάς του 1917 υπήρξε μόνο κατ'όνομα. Το Καζακστάν ελεγχόταν από τον αντικομμουνιστικό Λευκό Στρατό και τον διορισμένο διαχειριστή, μέχρι το 1920, όταν κατελήφθη από τον Κόκκινο Στρατό. 

Η Αυτονομία του Αλάς ανακηρύχθηκε τον Δεκέμβριο του 1917. Οι ηγέτες του Αλάς ίδρυσαν το Αλάς Ορντά, μία καζακική κυβέρνηση η οποία ευθυγραμμίστηκε με το Λευκό Στρατό και πολέμησαν εναντίον των Μπολσεβίκων. Η πρώτη νομοθεσία της κυβέρνησης Αλάς, στις 11 με 24 Ιουνίου 1918, είναι η ακόλουθη: «Συμφωνήθηκε να ακυρωθούν όλα τα διατάγματα που εκδόθηκαν από τις Σοβιετικές αρχές στην επικράτεια του αυτόνομου Αλάς». Επίσης, ο πρόεδρος ήταν ο Αλιχάν Μποκεϊχάνοφ, ενώ τα μέλη ήταν ο Μουχαμεντζάν Τινισπάγιεφ Τινισπάγιεβιτς και ο Γκαμπάσοφ. Το 1919, όταν οι Λευκές Δυνάμεις έχαναν, η κυβέρνηση της Αυτονομίας του Αλάς άρχισε τις διαπραγματεύσεις με τους Μπολσεβίκους. Την περίοδο 1919-20 οι Μπολσεβίκοι κέρδισαν τις Λευκές Ρωσικές δυνάμεις στην περιοχή και κατέλαβαν το Καζακστάν. Στις 26 Αυγούστου του 1920, η Σοβιετική κυβέρνηση κατήργησε την Αυτονομία του Αλάς, και ίδρυσε την Κιργιζική Αυτόνομη Σοβιετική Σοσιαλιστική Δημοκρατία, ενώ μετονομάστηκε ως Καζακική Αυτόνομη Σοβιετική Σοσιαλιστική Δημοκρατία το 1925 και το 1936 ως Καζακική Σοβιετική Σοσιαλιστική Δημοκρατία.
Γιόχεν Μας

Ο Γιόχεν Μας (γενν. στο Ντόρφεν της Βαυαρίας στις 30 Σεπτεμβρίου του 1946) είναι Γερμανός παλαίμαχος οδηγός αγώνων.
Φρέντερικ Λέιν

Ο Φρέντερικ Λέιν (πλήρες όνομα Φρέντερικ Κλοντ Βίβιαν Λέιν) ήταν Αυστραλός κολυμβητής ο οποίος διαγωνίστηκε στους Θερινούς Ολυμπιακούς Αγώνες 1900.

Ο Λέιν, από το Μίλερς Πόιντ της Νέας Νότιας Ουαλίας, στην ηλικία των 4 ετών ο αδελφός του τον έσωσε από πνιγμό στο Λιμάνι του Σίδνεϊ, έτσι αποφάσισε να μάθει να κολυμπά. Έπειτα, φοίτησε στο λύκειο του Αγίου Ιγνατίου.

Ήταν ο 1ος Αυστραλός που εκπροσώπησε τη χώρα του στην κολύμβηση στους Ολυμπιακούς Αγώνες, και, στους Ολυμπιακούς του 1900 κατάφερε να κατακτήσει 2 χρυσά μετάλλια.

Μετά τους Ολυμπιακούς, έμεινε στην Αγγλία.

Όταν επέστρεψε στην Αυστραλία, παντρεύτηκε το 1908 και πέθανε το 1969 στο Άβαλον της Νέας Νότιας Ουαλίας. Αργότερα το 1969 τιμήθηκε από την Διεθνή Κολυμβητική Αίθουσα Φήμης στο Φορτ Λόντερντεϊλ Φλόριντας.
Honda Africa Twin

Η Honda Africa Twin είναι μια σειρά μοτοσυκλετών μεγάλου κυβισμού την οποία παράγει η ομώνυμη βιομηχανία. Η Africa Twin η οποία ως κωδικοποιημένο προϊόν είχε το "XRV" στην πρώτη της γενιά και το "CRF" στην δεύτερη παρέχει στον αναβάτη τις ιδιότητες της σε ασφάλτινο και χωμάτινο τερέν, κατάτασσοντας την στην κατηγορία "On/Off" ή "Dual Sport".

Η πρώτη γενιά ξεκίνησε την παραγωγή της το 1988 με το XRV των 647 κ.εκ και εξοπλίστηκε με τον βενζινοκινητήρα RD03 σχήματος V που υπήρχε και στο VT 500 σαφώς σε πιο αναβαθμισμένη έκδοση. Πέρα απο την XRV η συγκεκριμένη σειρά κινητήρων χρησιμοποιήθηκε σε δεκάδες μοντέλα παρόμοιου κυβισμού ενώ συνεχίζει ακόμη και στα σύγχρονα μοντέλα της Transalp 700 και Deauville 700. Επιπλέον, πέρα απο αυτόν, τοποθετήθηκε ενσωματωμένα και το 5-τάχυτο κιβώτιο ταχυτήτων με την μετάδοση κίνησης στον πίσω τρόχο να πραγματοποιείται με την αλυσίδα (καδένα).

Επιπλέον, σημαντικό ρόλο στην ανάπτυξη της XRV 650 καθώς οι τεχνικοί της Honda επηρεάστηκαν απο το αγωνιστικό μοντέλο NXR750 που είχε λάβει συμμετοχή στον αγώνα του Ντακάρ κατα την δεκαετία του '80. Στις αρχές της επόμενης δεκαετίας, η Africa Twin συνέχισε να παράγεται με την πιο εξελιγμένη έκδοση τόσο εμφανισιακά όσο και τεχνικά. Συγκεκριμένα, πρόκειται για μια πιο καλοπειστική εμφάνιση των πλαστικών έχοντας αρκετές καμπύλες ενώ ο RD03 αλλάχτηκε με τον RD07A ο οποίος είχε μεν την ίδια κατάταξη κυλίνδρων με την προηγούμενη έκδοση, όμως η αύξηση του κυλινδρισμού ήταν κατα 94 κυβικά εκατοστά (742 κ.εκ.) που σημαίνει μεγαλύτερη ροπή και ιπποδύναμη. Το 750 παρέμεινε στην αγορά μέχρι το 2003 παρολα αυτά και τα δυο μοντέλα είχαν ήδη αγαπηθεί απο τους φίλους της μηχανοκίνησης και ειδικά επειδή ήταν ανθεκτικά κάτω απο όποιες συνθήκες αποδεικνύοντας στο απόλυτο την αξιοπιστία τους.

Μετά απο αρκετά χρόνια και όντας ως απόγονος της πρώτης γενιάς, η Varadero ,η δεύτερη γενιά έκανε κάπως παράξενα την εμφάνιση της, το 2014 στην έκθεση της EICMA, στην Ιταλία. "Παράξενη" λόγω της μυστήριας παρουσίασης της δείχνοντας άμεσα την κύρια χρησιμότητα της, δηλαδή την οδήγηση εκτός δρόμου. Το όνομα του πρωτότυπου "True Adventure" θύμισε αρκετά το παλαιότερο "Adventure Sports" που είχε η 750 έκδοση της πρώτης γενιάς. 

Το "CRF 1000L" όπως αποκαλείται διαφορετικά δεν είναι εξοπλισμένο με παρόμοιο κινητήρα σχήματος V αλλά με έναν δικύλινδρο εν σειρά των 998 κυβικών εκατοστών, δίνοντας περίπου την τελική ταχύτητα των 200-205 χλμ/ώρα με ωστόσο υψηλή κατανάλωση που φτάνει τα 9 λίτρα/100 χλμ. Υπο φυσιολογικές συνθήκες η μέση κατανάλωση φτάνει τα 6 λτ/100 χλμ. Ο κινητήρας είναι βασισμένος στα αγωνιστικά CRF 250 και 450 και οι βαλβίδες αντι για τρείς έγιναν τέσσερις. Τέλος, αποτελεί ακόμα μια μοτοσυκλέτα που ακολουθεί τα σύγχρονα τεχνολογικά πρότυπα της Ιαπωνικής μάρκας, με την τοποθέτηση συστήματος ABS και HSTC (Honda Selectable Torque Control).
Παΐσιος του Χιλανδαρίου

Ο Παΐσιος του Χιλανδαρίου (, 1722–1773) ήταν Βούλγαρος κληρικός της μονής Χιλανδαρίου, σημαντική μορφή της βουλγαρικής εθνικής αναγέννησης, και άγιος της βουλγαρικής ορθόδοξης εκκλησίας από το 1962. Είναι κυρίως γνωστός ως ο συγγραφέας του έργου "Ιστορίγια Σλαβγιανομπολγκάρσκαγια" (История славяноболгарская, "σλαβοβουλγαρική ιστορία") το οποίο αποτέλεσε το δεύτερο βουλγαρικό ιστορικό έργο της νεότερης εποχής μετά την "Ιστορία της Βουλγαρίας" του 1667 του Πέταρ Μπόγκνταν Μπάξεβ.
Μπάμπι

Ο Μπάμπι (πρωτότυπος τίτλος: Bambi) είναι αμερικανική δραματική ταινία κινουμένων σχεδίων, σκηνοθεσίας Ντέιβιντ Χαντ (επιβλέπον μία ομάδα σκηνοθετών) και παραγωγής 1942 από τον Ουώλτ Ντίσνεϋ. Βασίζεται στο βιβλίο "Bambi, A Life in the Woods" του Αυστριακού συγγραφέα, Φίλιξ Σόλτεν. Η ταινία κυκλοφόρησε για πρώτη φορά στις 13 Αυγούστου 1942 από την RKO Radio Pictures, και αποτελεί την πέμπτη ταινία μεγάλου μήκους κινουμένων σχεδίων της Disney.

Στην ταινία πρωταγωνιστούν ο Μπάμπι, ένα ελάφι της Βιρτζίνια, οι γονείς του (ο Μεγάλος Πρίγκιπας του δάσους και η ανώνυμη μητέρα του), οι φίλοι του (ο λαγός Θάμπερ και ο ασβός Λουλούδι) και η παιδική του φίλη και μελλοντικό ταίρι, Φαλίν. Για την ταινία, η Disney επέλεξε να αλλάξει το γνήσιο είδος του Μπάμπι από ζαρκάδι σε ελάφι της Βιρτζίνια, καθώς το πρώτο δεν είναι ντόπιο στη βόρεια Αμερική, ενώ το δεύτερο είναι πιο διαδεδομένο στις Ηνωμένες Πολιτείες. Η ταινία έλαβε τρεις υποψηφιότητες για βραβεία Όσκαρ: Καλύτερου ήχου, Καλύτερου τραγουδιού και Καλύτερης πρωτότυπης μουσικής.

Τον Ιούνιο του 2008, το Αμερικανικό Ινστιτούτο Κινηματογράφου παρουσίασε τη λίστα του «10 Κορυφαία 10», δηλαδή τις δέκα καλύτερες ταινίες από δέκα κλασσικά είδη αμερικανικών ταινιών. Μετά από δημοσκόπηση στην οποία συμμετείχαν περισσότερα από 1,500 άτομα, ο "Μπάμπι" πήρε την τρίτη θέση στην κατηγορία των κινουμένων σχεδίων. Το Δεκέμβριο του 2011, η ταινία προστέθηκε στο Εθνικό Μητρώο Κινηματογράφου της Βιβλιοθήκης του Κογκρέσου.
Νέλλυ Άνταμσον Λαντρύ

Η Νέλλυ Άνταμσον Λαντρύ ("γαλλικά : Nelly Adamson Landry") (28 Δεκεμβρίου 1916 – 22 Φεβρουαρίου 2010) ήταν Βελγίδα πρωταθλήτρια της αντισφαίρισης έχοντας εκπροσωπήσει σε τουρνουά το Βέλγιο και από το 1938 την Γαλλία όταν και άλλαξε υπηκοότητα μετά τον γάμο της.. Το 1946 ήταν νούμερο 7 στον κόσμο στις γυναίκες.

Παντρεύτηκε τον Πιέρ Ανρί Λαντρύ τον Φεβρουάριο του 1937 και στη συνέχεια τον Μαρσέλ Ρενό, δύο Γάλλους, πρώην παίκτες της αντισφαίρισης.

Στο Ρολάν Γκαρός ήταν πρώτη στο μονό γυναικών το 1948 και δεύτερη το 1938 και το 1949, στο διπλό γυναικών ήταν δεύτερη το 1938 με συμπαίκτρια την Αρλέτ Χαλφ. Στο Εαρινό πρωτάθλημα αντισφαίρισης του Πανελλήνιου Γ.Σ. ήταν πρώτη στο μονό γυναικών το 1948 και πρώτη στο διπλό μεικτό με συμπαίκτη τον Ρολάν Ζουρνύ.
Όρος Άρα

Το Αράγι Λερ, επίσης γνωστό ως Όρος Άρα, είναι πολυγενετικός στρατοηφαιστειακός κώνος στην επαρχία Κόταϊκ της Αρμενίας. Η πόλη του Ζοραβάν, και μία κοντινή εκκλησία, η εκκλησία Γκαργκαβάνκ βρίσκονται στις κατώτερες πλαγιές του βουνού. Η πόλη του Γιεγκβάρντ βρίσκεται κάτω από το βουνό. Το υψόμετρο του βουνού είναι 2.614 μέτρα, ενώ άλλες πηγές αναφέρουν ως υψόμετρο τα 2.576 μέτρα.

Το βουνό βρίσκεται στο βορειοδυτικό μέρος της χώρας, βόρεια του Γερεβάν. Επίσης, το βουνό έχει έναν κατεστραμμένο κρατήρα και διάμετρο βάσης 9 χιλιομέτρων σε υψόμετρο 1.900 μέτρων. Το ηφαίστειο σχηματίστηκε από στρώματα λάβας και συσσωματώματος, με συγκεντρώσεις ανδεσίτη και δακίτη. Οι πλαγιές στα βόρεια και ανατολικά είναι δασικές. Από τη μια πλευρά του κώνου, νότια του Αραϊλέρ έχει εκραγεί ανδεσίτης. Ο ανδεσίτης εμφανίζεται επίσης στον πρώην κρατήρα. Επίσης, ροές λάβας έχουν εξαπλωθεί στον ποταμό Ραζντάν. Επίσης, υπάρχουν οι κώνοι Νοχούτ και Σαχβάρντ.

Το βουνό διαθέτει υψηλή βιοποικιλότητα, καθώς αντιπροσωπεύονται τα είδη "Sympecma paedisca, Colias aurorina, Parnassius mnemosyne rjabovi, Armenohelops armeniacus, Cylindronotus erivanus, Conizonia kalashiani, Parnassius apollo kashtshenkoi, Dorcadion kasikoporanum, Papilio alexanor orientalis, Proterebia afra hyrcana" και το "Tetralonia macroglossa". Το είδος "Conizonia" είναι ενδημικό στο Αραϊλέρ. Το οικοσύστημα είναι καλοδιατηρημένο, εκτός μιας μικρής απειλής από την βόσκηση.
Αλίκη της Γαλλίας

H Αλίκη της Γαλλίας (1150 - 1197), κόμισσα και αντιβασίλισσα του Μπλουά (1190 - 1197) την εποχή απουσίας του συζύγου της και την εποχή που ο γιος της ήταν ανήλικος ήταν δεύτερη κόρη του βασιλιά της Γαλλίας Λουδοβίκου Ζ´ και της πρώτης συζύγου του Ελεονώρας της Ακουιτανίας, το όνομα Αλίκη το πήρε από την θεία της Πετρονίλλα της Ακουιτανίας που λεγόταν επίσης Αλίκη. Η γέννηση της Αλίκης σαν κόρη την εποχή που ο πατέρας της ήθελε οπωσδήποτε γιο για να αποκτήσει διάδοχο στάθηκε αιτία για την διάλυση του γάμου των γονέων της (1152) οι οποίοι δεν τα είχαν πάει ποτέ καλά μεταξύ τους τα προηγούμενα 15 χρόνια που ήταν παντρεμένοι. Η μητέρα της ξαναπαντρεύτηκε μόλις 8 βδομάδες αργότερα με τον Ερρίκο του Ανζού ο οποίος θα κληρονομήσει από την μητέρα του το βασίλειο της Αγγλίας ως Ερρίκος Β΄ και ο πατέρας της την Κωνσταντία της Καστίλης που δεν θα του δώσει ούτε εκείνη τον διάδοχο, θα τον αποκτήσει τελικά αργότερα με την τρίτη σύζυγο του Αδέλα της Καμπανίας.
Η Αλίκη παντρεύτηκε τον Θεοβάλδο Ε΄, κόμη του Μπλουά (1164) ο οποίος είχε προηγουμένως προσπαθήσει να παραπλανήσει την μητέρα της να τον παντρευτεί, η μεγαλύτερη αδελφή της Μαρία της Γαλλίας παντρεύτηκε τον αδελφό του Θεοβάλδου Ερρίκο Α΄ της Καμπανίας, διετέλεσε αντιβασίλισσα του Μπλουά σε πολλές περιπτώσεις όταν απουσίαζε ο σύζυγος της και σαν κηδεμόνας του ανήλικου γιου τους Λουδοβίκου μετά τον θάνατο του συζύγου της (1191).
Έστερ Άφουα Οκλόο

Η Έστερ Άφουα Οκλόο (στα αγγλικά Esther Afua Ocloo, επίσης γνωστή σαν «"θεία Οκλόο"», γεννημένη ως Έστερ Αφούα Νκουλένου (Esther Afua Nkulenu) (Γκάνα, 18 Απριλίου 1919 – 8 Φεβρουαρίου 2002)) ήταν πρωτοπόρος επιχειρηματίας στον τομέα του μικροδανεισμού και φιλάνθρωπος.
Ζανακαλά

Το Ζανακαλά (* Τα ) είναι σέλο στο βορειοδυτικό Καζακστάν. Είναι η έδρα της επαρχίας Ζανακαλά στην περιφέρεια Δυτικού Καζακστάν. Πληθυσμός: 7,202 (απογραφή 2009) 6,250 (απογραφή 1999).


Κατηγορία:Καζακστάν γεωγραφία-επέκταση
Μέρκι

Το Μέρκι () είναι το διοικητικό κέντρο της επαρχίας Μέρκι της περιφέρεια Τζαμπίλ του νότιου Καζακστάν. Η πόλη έχει περίπου 35.900 κατοίκους.
Καρατόμπε

Το Καρατόμπε (ρωσικά: Каратобе) είναι σέλο στο βορειοδυτικό Καζακστάν. Είναι το διοικητικό κέντρο της επαρχίας Καρατόμπε στην Περιφέρεια Δυτικού Καζακστάν. Πληθυσμός: 3,434 (απογραφή 2009) 3,652 (απογραφή 1999).


Κατηγορία:Καζακστάν γεωγραφία-επέκταση
Δημήτρης Πετσετίδης

Ο Δημήτρης Πετσετίδης (Σπάρτη, 2 Αυγούστου 1940 - Αθήνα, 14 Απριλίου 2017) ήταν Έλληνας συγγραφέας, μαθηματικός και γελοιογράφος.
Επαρχία Γκουρμπανσολτάν Ετζέ

Η Επαρχία Γκουρμπανσολτάν Ετζέ (πρώην Επαρχία Ιιλάνλι) είναι επαρχία στην περιφέρεια Ντασογκούζ του Τουρκμενιστάν. Το διοικητικό κέντρο της επαρχίας είναι το Ιιλάνλι. Η επαρχία ονομάστηκε προς τιμήν της Γκουρμπανσολτάν Ετζέ, την μητέρα του πρώην πρόεδρου Σαπαρμουράτ Νιγιαζόφ.
Ζανιμπέκ

Το Ζανιμπέκ (, ) είναι σέλο στο βορειοδυτικό Καζακστάν, στα σύνορα με την Περιφέρεια Αστραχάν της Ρωσίας. Είναι το διοικητικό κέντρο της επαρχίας Ζανιμπέκ στην περιφέρεια Δυτικού Καζακστάν. Πληθυσμός: 7,460 (απογραφή 2009) 7,580 (απογραφή 1999). Εξυπηρετείται από σιδηρόδρομο. 

Κατηγορία:Καζακστάν γεωγραφία-επέκταση
Αουστάν

Το Αουστάν είναι χωριό στην περιφέρεια Μπάτκεν του νοτιοδυτικού Κιργιστάν. Στις κοντινές πόλεις περιλαμβάνονται το Μαϊντάν (2 μίλια) και το Πουμ (5 μίλια). Ο πληθυσμός ήταν 216 κάτοικοι το 2009. Το χωριό υπάγεται στην επαρχία Κανταμζάου.
Αγροτικό οκρούγκ Κοϋμπαγκάρ

Το Αγροτικό οκρούγκ Κοϋμπαγκάρ είναι αγροτικό οκρούγκ στην επαρχία Καράσου, στην περιφέρεια Κοστανάι του βόρειου Καζακστάν. Το μοναδικό χωριό που βρίσκεται εντός των ορίων του αγροτικού οκρούγκ είναι το Κοϋμπαγκάρ. Σύμφωνα με την απογραφή του 2009, ο πληθυσμός ήταν 1.723 άτομα. Το διοικητικό κέντρο είναι το Κοϋμπαγκάρ.
Αγροτικό οκρούγκ Λιουμπλίν

Το Αγροτικό οκρούγκ Λιουμπλίν είναι διοικητική μονάδα στην επαρχία Καράσου, στην περιφέρεια Κοστανάι του Καζακστάν. Τα χωριά Λιουμπλίνκα, Κορνιλόβκα, Νοσόβκα και Σιμφεροπόλ βρίσκονται εντός των ορίων του αγροτικού οκρούγκ. Το 2009, το αγροτικό οκρούγκ είχε 1.425 κατοίκους. Το διοικητικό κέντρο είναι το χωριό Λιουμπλίνκα.
Σάουθ Μιμς

Το Σάουθ Μιμς ( ή South Mymms), είναι χωριό και αστική κοινότητα στην περιοχή Χέρτσμιρ του Χερτφορντσάιρ στην Ανατολική Αγγλία. Πρόκειται για μικρό οικισμό που βρίσκεται κοντά στον κόμβο του αυτοκινητοδρόμου M25 και τον Αυτοκινητόδρομο A1(M) και ενδεχομένως είναι πιο γνωστός για την ονομασία του σταθμού εξυπηρέτησης που βρίσκεται στον κόμβο.
Αλεξάντερ Βουρτς

Ο Αλεξάντερ Βουρτς (γεν. στο Βαϊντχόφεν Αν Ντερ Τάια (Waidhofen an der Thaya) της Κατω Αυστρίας στις 15 Φεβρουαρίου του έτους 1974) είναι Αυστριακός παλαίμαχος οδηγός αγώνων.
Βέρα Ματάρ

H Βέρα Ματάρ ("αγγλικά : Vera Mattar, αραβικά : فيرا مطر") (Λίβανος 1916 - ? ), ήταν Λιβανέζα πρωταθλήτρια της αντισφαίρισης.

Το 1955 ήταν πρωταθλήτρια Λιβάνου στο απλό γυναικών νικώντας στον τελικό την Νίνα Φαράχ. Το 1958 από την Λιβανέζικη ομοσπονδία στην κατάταξη γυναικών αναδείχτηκε καλύτερη Λιβανέζα αθλήτρια της αντισφαίρισης με δεύτερη την Αθηνά Κυριακοπούλου και τρίτη την Φαράχ.

Η Ματάρ στο διεθνές πρωτάθλημα του Λιβάνου ήταν δεύτερη το 1952 στο απλό γυναικών, το 1953 αποκλείστηκε στο απλό στα ημιτελικά από την Γαλλίδα Ζακλίν Κερμινά, στα ημιτελικά αποκλείστηκε και στο διπλό μεικτό με συμπαίκτη τον Φερέρ. Το 1956 αποκλείστηκε στα προημιτελικά του απλού, το 1957 ήταν πρώτη στο απλό στη διοργάνωση μετά των Λιβανέζων αθλητών αλλά αποκλείστηκε στον Α΄γύρο της διεθνούς διοργάνωσης. Το 1962 ήταν πρώτη στο μεικτό διπλό στη διοργάνωση των Λιβανέζων αθλητών και στο διεθνές τουρνουά αποκλείστηκε πάλι στο μεικτό από τα προημιτελικά.

Στο Πρωτάθλημα αντισφαίρισης Ανατολικής Μεσογείου ήταν δεύτερη στο απλό γυναικών το 1948 χάνοντας στον τελικό από την Βρετανίδα Ζαν Κερτιέ. Tο 1948 πρώτη στο απλό στο διεθνές τουρνουά της Άγκυρας. Δεύτερη στο απλό γυναικών ήταν το 1948 στο τουρνουά της Ιντιανάπολις. Είχε συμμετάσχει στο Γουίμπλεντον το 1957
Ζαν Λεσούρ

Ο Ζαν Λεσούρ ("γαλλικά :Jean Gustave Louis Lesueur") (24 Ιουνίου 1910 - 27 Αυγούστου 1969) ήταν Γάλλος αθλητής της αντισφαίρισης.

Είχε συμμετάσχει με την Γαλλική εθνική ομάδα στο Κύπελλο Ντέιβις του 1938 στο διπλό μεικτό όπου με συμπαίκτη τον Υβόν Πετρά έχασαν από τους Χένερ Χένκελ και Φον Μεταξά με 6-4, 4-6, 6-2, 8-10, 4-6. Είχε συμμετάσχει σε 11 Ρολάν Γκαρός από το 1930 έως το 1951 και σε 4 Τουρνουά Γουίμπλεντον από το 1930 έως το 1946. Ήταν πρώτος στα τουρνουά του Σαν Ρέμο της Διέππης, του Μεντός κ.α. 

Στο Πρωτάθλημα αντισφαίρισης Ανατολικής Μεσογείου το 1937 ήταν πρώτος στο διπλό αντρών με συμπαίκτη τον Ρολάν Ζουρνύ και δεύτερος στο διπλό μεικτό με συμπαίκτρια την Μπίλι Γιορκ.
Άγιος Τιμόθεος Ευρίπου

Ο Άγιος Τιμόθεος Ευρίπου ήταν επίσκοπος στον Εύριπο Χαλκίδας. Η οικογένειά του κατάγονταν από τον Κάλαμο Αττικής. Γεννήθηκε περί το έτος 1510 μ.Χ. με το όνομα Τάσος Καλαμιώτης. Από μικρός αγάπησε τα γράμματα και ο πατέρας του, όντας ένας από τους ιερείς του χωριού, υπήρξε ο πρώτος διδάσκαλος του μικρού Άγιου Τιμοθέου. Οι γονείς του τον δίδασκαν την αγάπη τους για την Ορθοδοξία και αυτή απέδωσε καρπούς. Είναι ο ιδρυτής της μονής Πεντέλης της Κοιμήσεως της Θεοτόκου και πιθανότατα του Αγίου Παντελεήμονος της νήσου Κέας όπως λέγεται από ντόπιους. Μέρος της σκήτης Αγίου Γεωργίου της Βραυρώνας ωφείλεται επίσης στον Άγιο αυτό. Η μνήμη του τιμάται στις 16 Αυγούστου και τo '93 χτίστηκε ναός Άγιος Τιμόθεος στην Κέα προς τιμήν του που γιορτάζει και στις 13 Ιουλίου. Ακόμη υπάρχει ναός Αγίων Τιμοθέου Ευρίπου και Νικολάου του Πλανά (Εκκλησ. Μουσείου) στη Χαλκίδα, πολιτιστικό ίδρυμα "Άγιος Τιμόθεος Ευρίπου" επίσης στη Χαλκίδα, όπως και ομώνυμος ραδιοφωνικός σταθμός στους 97.7.Υπάρχει ακόμη ναός Αγίου Τιμοθέου και Αγίου Γεωργίου ή Νικολάου Χωστού. .
Γλυκιά Συμμορία

H Γλυκιά Συμμορία είναι ο τίτλος ελληνικής κινηματογραφικής ταινίας του 1983, σε σενάριο και σκηνοθεσία Νίκου Νικολαΐδη. Η ταινία, παραγωγής Αφών Βεργέτη και Ελληνικού Κέντρου Κινηματογράφου, αποτελεί το δεύτερο μέρος της τριλογίας ταινιών την οποία ο σκηνοθέτης ονόμασε «Τα χρόνια της χολέρας». Η τριλογία ξεκίνησε με την ταινία "Τα κουρέλια τραγουδάνε ακόμα" (1979) και τελείωσε με το "Ο χαμένος τα παίρνει όλα" (2002), και αφορά τις τελευταίες δεκαετίες του εικοστού αιώνα. Ο πρωτότυπος ελληνικός τίτλος είναι μια απευθείας αναφορά στον ελληνικό τίτλο της ταινίας του 1969 του Σαμ Πέκινπα "Η άγρια συμμορία". Η διανομή της ταινίας έγινε στην Ελλάδα από το Ελληνικό Κέντρο Κινηματογράφου και στο εξωτερικό από τη Restless Wind.
Τοπική πτώση

Τοπική πτώση ονομάζεται η πτώση της πρωτοϊνδοευρωπαϊκής γλώσσας -από όπου προέρχονται όλες οι ινδοευρωπαϊκές γλώσσες- που δηλώνει τοποθέτηση στον χώρο. Η πτώση αυτή δεν έχει διατηρηθεί στη νέα ελληνική γλώσσα και, κατά τη διάρκεια της μυκηναϊκής περιόδου, είχε συγχωνευθεί στη δοτική πτώση. Η τοπική πτώση, όπως και η οργανική πτώση, είναι πιθανή σε κείμενα της Γραμμικής Β΄.
Μπράτουνατς

Το Μπράτουνατς (Σερβικά Κυριλλικά: Братунац) είναι πόλη και δήμος που βρίσκεται στην ανατολική Βοσνία και Ερζεγοβίνη. Το ανατολικότερο σημείο της Βοσνίας και Ερζεγοβίνης βρίσκεται στον δήμο του Μπράτουνατς, που αποτελεί μέρος της οντότητας της Σερβικής Δημοκρατίας.
Φρούριο του Μπελογκραντσίκ

: "Να μην συγχέεται με το συνώνυμο Φρούριο Καλέτο του δήμου Σμόλιαν."
Το Φρούριο Μπελογκραντσίκ (, "Belogradchishka krepost"), γνωστό επίσης και ως "Καλέτο", (Kaleto, Калето, από την τουρκική γλώσσα: "kale" = «φρούριο»), είναι αρχαίο φρούριο, το οποίο βρίσκεται στις βόρειες πλαγιές του Αίμου, στα βορειοδυτικά της ομώνυμης βουλγαρικής πόλης Μπελογκραντσίκ (Belogradchik) και πολύ κοντά σε αυτήν. Αποτελεί το κύριο πολιτιστικό και ιστορικό τουριστικό αξιοθέατο της πόλης, που μαζί με το γεωφυσικό σύμπλεγμα των "Βράχων Μπελογκραντσίκ", είναι πόλοι προσέλκυσης των τουριστών στην περιοχή αυτή της Βουλγαρίας.

Είναι ένα από τα καλύτερα διατηρημένα κάστρα στη Βουλγαρία και σημαντικό πολιτιστικό μνημείο εθνικής σημασίας. Οι τοίχοι του φρουρίου κατά την ίδρυσή του ήταν λίγο περισσότερο από 2 μέτρα στο πάχος και έφθαναν περίπου τα 12 μέτρα σε ύψος, περικλείοντας τρεις ξεχωριστούς προαύλιους χώρους, οι οποίοι συνδέονται μεταξύ τους μέσα από τις πύλες. Το φρούριο καταλαμβάνει συνολική έκταση περίπου 10.210 τετραγωνικών μέτρων. Το Φρούριο του Μπελογκραντσίκ ανακατασκευάστηκε και ανακηρύχθηκε πολιτιστικό μνημείο. Διοικείται από την τοπική ιστορική και μουσειακή αρχή.
Αδριανός Κομνηνός

Ο Αδριανός Κομνηνός (11ος αι.) ήταν στρατηγός, αδελφός του Αλεξίου Α΄ Αυτοκράτορα των Ρωμαίων.
Οσάτ

μικρογραφία|Χάρτης της τοποθεσίας του Οσάτ.
Το Οσάτ (Σερβικά Κυριλλικά: Осат) είναι μια περιοχή στο κεντρικό Ποντρίνιε (αριστερά του Δρίνου), στην Βοσνία-Ερζεγοβίνη. Αυτή η περιοχή βρίσκεται μεταξύ του Βίσεγκραντ και της Σρεμπρένιτσα, και περιλαμβάνει τμήματα των δήμων του Μπράτουνατς και της Σρεμπρένιτσα, στην οντότητα της Σερβικής Δημοκρατίας. Είναι μέρος της ευρύτερης περιοχής Μπίρατς. 

Σύμφωνα με τον καθηγητή Βασίλιγιε Στεφάνοβιτς, το 1860, στα χωριά της περιοχής περιλαμβάνονται τα ακόλουθα: Μπλαζιγιέβιτσι, Μπολιέβιτσι, Μποτζίτσι, Μπουγιακοβίτσι, Τσρβίτσα, Γιακετίτσι, Καρίνα, Καλιμανίτσι, Κοστολόμτσι, Κρνίτσι, Μλέτσβα, Μοσίτσι, Οσάτιτσα, Πέτριτσα, Ποστόλιε, Πριμπιντόλ Σρπσκι, Πριμπιντόλ Τούρκσι, Ραντοσεβίτσι, Ρατκοβίτσι, Στανατοβίτσι, Τεγκάρε, Τόπλιτσα, Βρανεσεβίτσι, Βουτσάρε, Ζαμπόκβιτσα Σρπσκα, Ζαμπόκβιτσα Τούρσκα, Ζλίγιεμπατς.
Ματθίλδη του Ανζού

Η Ματθίλδη του Ανζού (Matilda of Anjou, Ανζού 1111 - 1155) ήταν κόρη του Φούλκωνος των Ιεροσολύμων και της πρώτης συζύγου του Ερμενγάρδη του Μαιν αδελφή του Γοδεφρείδου Πλανταγενέτη. Τον Φεβρουάριο του 1113 όταν ο πατέρας της ήταν ακόμα κόμης του Ανζού, συναντήθηκε στο Αλανσόν προκειμένου να κλείσει ειρήνη με τον Άγγλο βασιλιά Ερρίκο Α΄, εκεί συμφώνησαν τον γάμο του μεγαλύτερου γιου και διαδόχου του Ερρίκου Α΄ Γουλιέλμου Άδελιν με την κόρη του κόμη Φούλκωνα Ματθίλδη, ο γάμος έγινε τον Ιούνιο του 1119, πήρε ως προίκα το Μαιν. Στις 25 Νοεμβρίου 1120 ενώ ο σύζυγος της διέσχιζε την Μάγχη το πλοίο στο οποίο ταξίδευε ναυάγησε και το πλοίο της πνίγηκε κοντά στο λιμάνι του Μπαρφλέρ, η ίδια σώθηκε επειδή ταξίδευε με άλλο πλοίο μαζί με τον πεθερό του, το σύντομο διάστημα που ήταν παντρεμένη με τον νεαρό Γουλιέλμο δεν άφησε παιδιά και ο Αγγλικός θρόνος έμεινε χωρίς διάδοχο.
Γουντίτον

Το Γουντίτον ή Γουντ Ίτον ( ή Wood Eaton) είναι χωριό και αστική κοινότητα περίπου 6,4 χιλιόμετρα (4 μίλια) από την Οξφόρδη.
Βασίλειο του Νεπάλ

To Βασίλειο του Νεπάλ (नेपाल अधिराज्य), επίσης γνωστό ως Βασίλειο του Γκόρκα (गोर्खा अधिराज्य), ήταν βασίλειο που σχηματίστηκε το 1768 με την ενοποίηση του Νεπάλ. Ιδρυτής του ήταν ο Πρίθιβι Ναραγιάν Σαχ, Γκορκαλέζος μονάρχης Ρατζπούτ καταγωγής και διατηρήθηκε επί 240 χρόνια έως την κατάργηση της μοναρχίας του Νεπάλ το 2008. Κατά την διάρκεια αυτής της περιόδου, το Νεπάλ ήταν τυπικά υπό την κυριαρχία της δυναστείας των Σαχ, που ασκούσε διάφορους βαθμούς εξουσίας κατά τη διάρκεια της ύπαρξης του βασιλείου.
Τσάρεβετς

thumb|250px|Άποψη από την πύλη εισόδου
Το Τσάρεβετς (βουλγαρικά: Царевец) είναι μεσαιωνικό κάστρο το οποίο βρίσκεται πάνω στον ομώνυμο λόφο στο Βέλικο Τάρνοβο, στη βόρεια Βουλγαρία. Ο λόφος Τσάρεβετς έχει ύψος 206 μέτρα πάνω από την επιφάνεια της θάλασσας. Ήταν το κύριο οχυρό της πρωτεύουσας της Δεύτερης Βουλγαρικής Αυτοκρατορίας από το 1185 μέχρι το 1393, όταν η πόλη κατακτήθηκε από τους Οθωμανούς, και στέγαζε το βασιλικό παλάτι και το πατριαρχικό μέγαρο. Σήμερα είναι δημοφιλής τουριστικός προορισμός.
Μπιρσογκίρ

Το Μπιρσογκίρ (, ), το οποίο ονομαζόταν Μπερτσογκούρ () την εποχή της ΕΣΣΔ, είναι χωριό στην Περιφέρεια Ακτόμπε του Καζακστάν. Βρίσκεται σε υψόμετρο 396 μέτρων (1.299 πόδια).

Ο πληθυσμός του χωριού το 1999 ανερχόταν σε 1.491 κατοίκους, 734 άνδρες και 757 γυναίκες. Κατά την απογραφή του 2009, ο πληθυσμός μειώθηκε στα 1.370 άτομα, από τα οποία οι 679 ήταν άνδρες και τα 691 γυναίκες.
Sacred Reich

Οι Sacred Reich είναι αμερικανικό thrash metal συγκρότημα, το οποίο σχηματίστηκε το 1985 στο Φοίνιξ της Αριζόνα. Οι στίχοι του συγκροτήματος ασχολούνταν με την πολιτική και την κοινωνία. Έμειναν δραστήριοι μέχρι το 2000, για να επανέλθουν στην ενεργό δράση από το 2007 και έπειτα.
Γεώργιος Κλής

Ο Γεώργιος Κλής (1919 - ;) ήταν Έλληνας πολιτικός.
Διονύσιος Γιαννουλόπουλος

Ο Διονύσιος Γιαννουλόπουλος (1869 - ;) ήταν Έλληνας πολιτικός.
Κωνσταντίνος Γιαβάσογλου

Ο Κωνσταντίνος Γιαβάσογλου (1886 - ;) ήταν Έλληνας πολιτικός και βιομήχανος.
Νικόλαος Γάτσος

O Νικόλαος Γάτσος (1864 - 1934) ήταν Έλληνας δικηγόρος και πολιτικός.
Μαρία της Γαλλίας, δούκισσα της Βραβάντης

Η Μαρία της Γαλλίας, δούκισσα της Βραβάντης ("Marie of France, Duchess of Brabant", 1198 - 15 Αυγούστου 1224) ήταν Γαλλίδα πριγκίπισσα μέλος του Οίκου των Καπέτων, κόρη του βασιλιά της Γαλλίας Φιλίππου Αυγούστου και της τρίτης συζύγου του Αγνής της Μερανίας. Ο πατέρας της είχε χωρίσει την δεύτερη σύζυγο του Ίνγκεμποργκ της Δανίας (1193) αλλά ο πάπας Ιννοκέντιος Γ΄ είχε αρνηθεί είχε αρνηθεί να του δώσει το διαζύγιο η πρώτη του επιλογή ήταν η Μαργαρίτα της Γένοβας αλλά τελικά αποφάσισε να παντρευτεί την μητέρα της Αγνή (1196) με την οποία απέκτησε δυο παιδιά την ίδια την Μαρία και τον αδελφό της Φίλιππο Α, κόμη της Βουλώνης. Ο πάπας απαίτησε από τον Φίλιππο Αύγουστο με την απειλή του αφορισμού να διαλύσει τον γάμο του με την μητέρα της Αγνή της Μερανίας, ο βασιλιάς της Γαλλίας αναγκάστηκε τελικά να υποκύψει στις απαιτήσεις του πάπα και να χωρίσει την μητέρα της στις 9 Σεπτεμβρίου 1200.
Νέα Ιστορία Αθέσθη Κυθηρέου

Η Νέα Ιστορία Αθέσθη Κυθηρέου είναι ανώνυμο έμμετρο αφήγημα γραμμένο στην Κεφαλονιά στα 1729.
*Σπύρος Ευαγγελάτος, «Η "Νέα Ιστορία Αθέσθη Κυθηρέου" πρέπει σίγουρα να είναι έργο του Πέτρου Κατσαΐτη (1660/65-1738/42)», στο: Πανεπιστήμιο Κρήτης, Ροδωνιά, Τιμή στον Μ.Ι.Μανούσακα, τομ.2ος, Ρέθυμνο,1994, σελ.661-665
Γεώργιος Στράτος

Ο Γεώργιος Στράτος (1887 - 1973) ήταν Έλληνας πολιτικός και αξιωματικός του Πολεμικού Ναυτικού.
Ηρόδικος ο Κνίδιος

Ο Ηρόδικος ο Κνίδιος ήταν Έλληνας γιατρός και σύμφωνα με τον Γαληνό αναφέρεται ως συγγραφέας του έργου "Περί φύσεως" της συλλογής του Ιπποκράτη, το περιεχόμενο του οποίου ενισχύει τις απόψεις ότι υπήρξε δάσκαλός του, αν και ορισμένοι άλλοι θεωρούν τον Γοργία τον Λεοντίνο ή τον Δημόκριτο τον Αβδηρίτη. Με το έργο του ο Ηρόδικος κατά κύριο λόγο υποστήριζε τη θεωρία των Ιπποκρατικών "περί χυμών" και θεωρούσε σαν αιτία των ασθενειών τη διαταραχή της ισορροπίας των χυμών του σώματος, η οποία προκύπτει από τη δυσαναλογία μεταξύ της τροφής που παίρνει ο άνθρωπος και των καύσεων, δηλαδή των κινήσεων του σώματός του.
Μοβσές Χορενατσί

Ο Μοβσές Χορενατσί (αρμενικά: Մովսես Խորենացի, π. 410 με δεκαετία του 490), γνωστός και ως Μωυσής της Χορέν ή Μωυσής ο Χωρηνός, ήταν επιφανής Αρμένιος ιστορικός της ύστερης Αρχαιότητας και συγγραφέας της "Ιστορίας της Αρμενίας".

Ο Χορενατσί αναγνωρίζεται ως ο παλαιότερος γνωστός ιστοριογράφος του οποίου το έργο στην ιστορία της Αρμενίας είναι γραμμένο στα αρμενικά, αλλά ήταν επίσης ποιητής, υμνογράφος και γραμματικός. Η "Ιστορία της Αρμενίας" γράφηκε εκ μέρους του πρίγκιπα Σαχάκ της δυναστείας των Μπαγρατιδών είχε τεράστιο αντίκτυπο στην αρμενική ιστοριογραφία. Χρησιμοποιήθηκε ευρέως από Αρμένιους συγγραφείς του ύστερου μεσαίωνα. Αν και άλλοι Αρμένιοι όπως ο Αγαθάγγελος είχαν γράψει χρονικά στην ιστορία της Αρμενίας, το έργο του Μοβσές είναι ιδιαίτερα σημαντικό καθώς περιλαμβάνει μοναδικό υλικό στις παλιές προφορικές παραδόσεις στην Αρμενία πριν την εξάπλωση του χριστιανισμού και, πιο σημαντικό, ακολουθεί την ιστορία της Αρμενίας μέχρι τις απαρχές της.

Ο Χορενατσί θεωρείται ο «πατέρας της Αρμενικής ιστορίας» και μερικές φορές αναφέρεται ως ο «Αρμένιος Ηρόδοτος». Το έργο του Χορενατσί ήταν η πρώτη προσπάθεια να καταγραφεί ολόκληρη η ιστορία της Αρμενίας.

Ο Μοβσές ήταν μαθητής του Μεσρώπ Μαστότς, εφευρέτη του αρμενικού αλφάβητου, και αναγνωρίζεται από την Αρμενική Αποστολική Εκκλησία ως ένας από τους ιερούς μεταφραστές.
Φίλιππος Α΄ της Βουλώνης

Ο Φίλιππος Α΄ της Βουλώνης (γαλλικά: "Philippe Hurepel de Clermont", 1200 - 1234) από τον Οίκο των Καπετιδών ήταν Γάλλος πρίγκιπας και Κόμης της Βουλώνης, του Μορτέν, του Ωμάλ και του Νταμμαρτέν (1223 - 1234) και Κόμης του Κλερμόν (1218 - 1234).